Arnar Daði tekur við Gróttu og Daði Laxdal framlengir ! Arnar Daði tekur við Gróttu og Daði Laxdal framlengir ! Arnar Daði Arnarsson var í dag ráðinn þjálfari meistaraflokks karla í handbolta hjá félaginu til næstu þriggja ára . Einnig var framlengdur samningur við Daða Laxdal sem er Gróttu-fólki vel kunnugur . Arnar , sem tekur við liðinu af Einari Jónssyni , kemur frá Val þar sem hann hefur þjálfað yngri flokka félagsins undanfarin ár auk þess að hafa verið aðstoðarþjálfari meistaraflokks kvenna um tíma og stýrt ungmennaliði félagsins . Handknattleiksdeildin er gríðarlega ánægð með að samningar hafa náðst við Arnar og binda miklar vonir við komu hans til félagsins . Daði Laxdal er eins og áður segir Gróttu-fólki vel kunnugur og fagnar handknattleiksdeildin því að hann hafi ákveðið að framlengja samning sinn og taka slaginn með liðinu í Grill - 66 deildinni . Þórir Jökull Finnbogason , úr stjórn handkd . Gróttu , sagðist við undirskriftina vera mjög ánægður með ráðninguna á Arnari Daða , hann hafi smell passað í þann prófíl þjálfara sem félagið var að leitast eftir til að taka við ungu Gróttu-liði og leiða þá uppbyggingu sem nú er að hefjast hjá deildinni eftir fall liðsins í Grill - 66 deildina . Daði er svo Gróttu maður og erum við mjög ánægð með að halda honum hjá okkur . Arnar Daði hafði þetta að segja við undirritunina : “ Ég er gríðarlega spenntur fyrir þessu verkefni og þakklátur að hafa fengið það tækifæri að taka við Gróttu . Ég tók þá ákvörðun um tvítugt þegar ég þurfti að hætta handknattleiksiðkun vegna þráðlátrar meiðsla að stefna að því að gerast þjálfari . Ég tel þetta vera gott skref á mínum þjálfaraferli og ég tel mig vera tilbúinn að takast á við þetta spennandi en jafnframt krefjandi verkefni ” . Daði Laxdal segist spenntur fyrir komandi tímabili : „ Ég tók mér árs frí vegna anna í vinnu og til að jafna mig á ýmsum meiðslum í fyrra . Ég mun því koma tvíefldur í baráttuna í Grillinu á næsta ári . Ég er jafnframt gríðarlega spenntur að vinna með Arnari Daða og held að hann eigi eftir að gera flotta hluti með ungt Gróttulið á næsta ári . “ Frekari fregna af leikmanna málmum mfl.karla er að vænta á næstu dögum .